ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
നമോ ആപ്പിൽ 'മൻ കി ബാത്' അടിസ്ഥാനമാക്കിയുള്ള ക്വിസിൽ പങ്കെടുക്കാൻ പ്രധാനമന്ത്രി ജനങ്ങളോട് അഭ്യർത്ഥിച്ചു
നമോ ആപ്പിൽ, 2022 സെപ്തംബർ 25-ന് 'മൻ കി ബാത്ത്' അടിസ്ഥാനമാക്കിയുള്ള ക്വിസിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു. ഈ മാസത്തെ മൻ കി ബാത്തിൽ വന്യജീവി മുതൽ പരിസ്ഥിതി വരെയും സംസ്കാരം മുതൽ ഇന്ത്യയുടെ സമ്പന്നമായ ചരിത്രം വരെയുള്ള വിഷയങ്ങളും ഉൾക്കൊള്ളിച്ചിട്ടുണ്ടെന്നും ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു :
"ഇക്കഴിഞ്ഞ മൻകിബാത്ത് പരിപാടിയിൽ, വന്യജീവി മുതൽ പരിസ്ഥിതി വരെയും സംസ്കാരം മുതൽ ഇന്ത്യയുടെ സമ്പന്നമായ ചരിത്രം വരെയുള്ള വിഷയങ്ങൾ ഞങ്ങൾ ഉൾപ്പെടുത്തിയിട്ടുണ്ട്. നമോ ആപ്പിൽ രസകരമായ ഒരു ക്വിസ് ഉണ്ട്, അതിൽ പങ്കെടുക്കാൻ ഞാൻ നിങ്ങളോട് അഭ്യർത്ഥിക്കുന്നു."
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ചേതി ചന്ദ് ആശംസകൾ
പ്രധാനമന്ത്രി ശ്രീ നരേന്ദ്ര മോദി സിന്ധി പുതുവർഷമായ ചേതി ചന്ദിനോടനുബന്ധിച്ച് ജനങ്ങൾക്ക് ആശംസകൾ നേർന്നു.
ചേതി ചന്ദിന്, പ്രത്യേകിച്ച് സിന്ധി സമൂഹത്തിന് ആശംസകൾ. ജുലേലാൽ പ്രഭുവിന്റെ പ്രത്യേക അനുഗ്രഹങ്ങൾ
എല്ലായ്പ്പോഴും നമ്മിൽ നിലനിൽക്കട്ടെ. എല്ലാവരുടെയും ആഗ്രഹങ്ങൾ വരും വർഷത്തിൽ പൂർത്തീകരിക്കട്ടേയെന്ന്
ഞാൻ പ്രാർത്ഥിക്കുന്നു. ” പ്രധാനമന്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഛാഠ് ആശംസകൾ
പ്രധാനമന്ത്രി ശ്രീ നരേന്ദ്ര മോദി ഛാഠ് ഉത്സവത്തിൻ്റെ പശ്ചാത്തലത്തിൽ രാജ്യത്തെ അഭിവാദ്യം ചെയ്തു.
എല്ലാവർക്കും സൂര്യദൈവത്തിന്റെ സന്തോഷവും സമൃദ്ധിയും ഊർജ്ജസ്വലതയും ലഭിക്കട്ടെ എന്ന് ഒരു ട്വീറ്റിൽ ശ്രീ മോദി ആശംസിച്ചു.
ഉപരാഷ്ട്രപതിയുടെ കാര്യാലയം
ഇതിഹാസ നടൻ ശ്രീ ദിലീപ് കുമാറിന്റെ നിര്യാണത്തിൽ ഉപരാഷ്ട്രപതി അനുശോചിച്ചു.
ന്യൂ ഡൽഹി. 07 ജൂലൈ 2021
ഐതിഹാസിക നടനത്തിന്റെ ഉടമയായിരുന്ന ശ്രീ ദിലീപ് കുമാറിന്റെ നിര്യാണത്തിൽ ഉപരാഷ്ട്രപതി ശ്രീ എം വെങ്കയ്യ നായിഡു അഗാധമായ ദുഖം രേഖപ്പെടുത്തി. ‘ട്രാജഡി കിംഗ്’ എന്ന പേരിൽ അറിയപ്പെടുന്നുണ്ടെങ്കിലും, സാമൂഹ്യനാടകങ്ങൾ മുതൽ റൊമാന്റിക് ഹീറോ വരെ വ്യത്യസ്തമായ വേഷങ്ങൾ അവതരിപ്പിച്ച അദ്ദേഹം ഏറ്റവും വൈവിധ്യമാർന്ന അഭിനേതാക്കളിൽ ഒരാളായിരുന്നു എന്ന് അദ്ദേഹത്തിന്റെ അസാധാരണമായ നടനവൈദഗ്ദ്ധ്യംഅനുസ്മരിച്ചുകൊണ്ട് ശ്രീ നായിഡു പറഞ്ഞു, പ്രകൃതിദത്ത അഭിനയ മികവിന്റെ സ്വയം അംഗീകരിക്കപ്പെട്ട സ്ഥാപനമായിരുന്നു അദ്ദേഹം , കൂടാതെ ഇന്ത്യൻ സിനിമയിലേക്ക് തന്റേതായ അഭിനയരീതി കൊണ്ടുവന്നതിന്റെ ബഹുമതിയും അദ്ദേഹത്തിനുണ്ട് , ശ്രീ നായിഡു കൂട്ടിച്ചേർത്തു.. .ശ്രീ ദിലീപ് കുമാറിന്റെ കുടുംബാംഗങ്ങൾക്കും ഇന്ത്യയിലെയും വിദേശത്തെയും ആരാധകർക്കും ഉപരാഷ്ട്രപതി അനുശോചനം അറിയിച്ചു
IE
(Visitor Counter : 140
പ്രധാനമന്ത്രിയുടെ ഓഫീസ്
കൊറോണവൈറസ് : പ്രധാനമന്ത്രി തയ്യാറെടുപ്പുകള്അവലോകനം ചെയ്തു
കോവിഡ് -19 നൊവല് കൊറോണ വൈറസ് ചെറുക്കുന്നതിനുള്ള തയ്യാറെടുപ്പുകള് പ്രധാനമന്ത്രി ശ്രീ. നരേന്ദ്ര മോദിഅവലോകനം ചെയ്തു.
'കോവിഡ്-19 നൊവല്കൊറോണ വൈറസ് നേരിടുന്നതിനുള്ള തയ്യാറെടുപ്പുകള് സമഗ്രമായിഅവലോകനം ചെയ്തു.
ഇന്ത്യയിലെത്തുന്ന ആളുകളെ പരിശോധനയ്ക്ക്വിധേയമാക്കുന്നത്മുതല് പെട്ടെന്നുള്ള ആരോഗ്യ പരിചരണം നല്കുന്നതു വരെയുള്ളകാര്യങ്ങളില് വിവിധ മന്ത്രാലയങ്ങളും സംസഥാനങ്ങളും ചേര്ന്ന് പ്രവര്ത്തിക്കുന്നുണ്ട്.
(പരിഭ്രാന്തരാകേണ്ട ആവശ്യമില്ല. നാം ഒരുമിച്ച് പ്രവര്ത്തിക്കുകയുംസ്വയം പ്രതിരോധത്തിനായിചെറുതുംഎന്നാല് പ്രധാനപ്പെട്ടതുമായ കാര്യങ്ങള് ചെയ്യേണ്ടതുണ്ട്,' പ്രധാനമന്ത്രി പറഞ്ഞു.
AM/MRD
പ്രധാനമന്ത്രിയുടെ ഓഫീസ്
ഇന്ത്യാ-ബംഗ്ലാദേശ് വെര്ച്ച്വല് ഉച്ചകോടിയില് ഒപ്പിട്ട ധാരണാപത്രങ്ങള്/കരാറുകളുടെ പട്ടിക
നമ്പര് ധാരണാപത്രം/കരാര് ഇന്ത്യന്ഭാഗത്തുനിന്നുള്ള കൈമാറ്റം, ബംഗ്ലാദേശ് ഭാഗത്തു നിന്നുള്ള കൈമാറ്റം
1. ഹൈഡ്രോ കാര്ബണ് മേഖലയില് സഹകരണത്തിന്റെ ധാരണയ്ക്കുള്ള ചട്ടക്കൂട്;
- ബംഗ്ലാദേശിന് ഇന്ത്യന് ഹൈക്കമ്മിഷണര് ;
- ഊര്ജ്ജവും ധാതു സ്രോതസും വിഭാഗം അഡീഷണ് സെക്രട്ടറി 
2. പ്രാദേശിക ഭരണസംവിധാനങ്ങളിലൂടെയും പൊതുമേഖല സ്ഥാപനങ്ങളിലൂടെയൂം ഉന്നതനേട്ടങ്ങളുള്ള സാമുഹികവികസന പദ്ധതികള് നടപ്പാക്കുന്നതിനുള്ള ഇന്ത്യന് ഗ്രാന്റ് സഹായവുമായി ബന്ധപ്പെട്ടുള്ള ധാരണാപത്രം.
-ബംഗ്ലാദേശിന് ഇന്ത്യന് ഹൈക്കമ്മിഷണര്
- ഇക്കണോമിക് റിലേഷന്സ് ഡിവിഷന്, സെക്രട്ടറി
3. അതിര്ത്തികടന്നുള്ള ആന പരിപാലനത്തിനുള്ള പ്രോട്ടോകോള്
- ബംഗ്ലാദേശിന് ഇന്ത്യന് ഹൈക്കമ്മിഷണര്
- പരിസ്ഥിതി, വനം കാലാവസ്ഥ വ്യതിയാന മന്ത്രാലയം സെക്രട്ടറി
4. ബാരിഷല് സിറ്റി കോര്പ്പറേഷനു വേണ്ടി ലാംചോരി പ്രദേശത്തെ മാലിന്യം/ഖരമാലിന്യം നിക്ഷേപിക്കുന്ന ഭൂമി മെച്ചപ്പെടുത്തുന്നതിനും ഉപകരണങ്ങളും വിതരണം ചെയ്യുന്നതിന് വേണ്ടിയുള്ള ധാരണാപത്രം.
- ബംഗ്ലാദേശിന് ഇന്ത്യന് ഹൈക്കമ്മിഷണര്
-എ. സാമ്പത്തിക ബന്ധ വിഭാഗം സെക്രട്ടറി
ബി. ബാരിഷാല് സിറ്റി കോര്പ്പറേഷന് മേയര്.
5. കാര്ഷികമേഖലയിലെ സഹകരണത്തിനുള്ള ധാരണാപത്രം
- ബംഗ്ലാദേശിന്ഇന്ത്യന് ഹൈക്കമ്മിഷണര്
- ബംഗ്ലാദേശ് അഗ്രികള്ച്ചറല് റിസര്ച്ച് കൗണ്സില് എക്സിക്യൂട്ടീവ് ചെയര്മാന്.
6. ബംഗ്ലാദേശിലെ ധാക്കയിലെ രാഷ്ട്രപിതാവ് ബംഗബന്ധു ഷേഖ് മുജിബുര് റഹ്മാന് സ്മാരക മ്യൂസിയവും ഇന്ത്യയിലെ ന്യൂഡല്ഹിയിലെ ദേശീയ മ്യൂസിയവും തമ്മിലുള്ള ധാരണാപത്രം
-ബംഗ്ലാദേശിന് ഇന്ത്യന് ഹൈക്കമ്മിഷണര്
- ധാക്കയിലെ രാഷ്ട്രപിതാവ് ബംഗബന്ധു ഷേഖ് മുജിബുര് റഹ്മാന് സ്മാരക മ്യൂസിയം ക്യൂറേറ്റര്
7. ഇന്ത്യാ -ബംഗ്ലാദേശ് സി.ഇ.ഒ ഫോറത്തിന്റെ പരിഗണനാവിഷയങ്ങള്
-വാണിജ്യ വ്യവസായ മന്ത്രാലയത്തിലെ വാണിജ്യ സെക്രട്ടറി
- വാണിജ്യ മന്ത്രാലയം സെക്രട്ടറി.
പ്രധാനമന്ത്രിയുടെ ഓഫീസ്
മണിപ്പുർ ജനതയ്ക്കൊപ്പമാണ് ഇന്ത്യ നിലകൊള്ളുന്നത്: പ്രധാനമന്ത്രി
മണിപ്പുരിലെ ജനങ്ങൾക്കൊപ്പമാണ് ഇന്ത്യ നിലകൊള്ളുന്നതെന്നു പ്രധാനമന്ത്രി ശ്രീ നരേന്ദ്രമോദി പറഞ്ഞു. ഇന്ന് 77-ാം സ്വാതന്ത്ര്യ ദിനത്തിൽ ചുവപ്പുകോട്ടയുടെ കൊത്തളങ്ങളിൽനിന്നു സംസാരിക്കുകയായിരുന്നു അദ്ദേഹം. മണിപ്പുരിലെ പ്രശ്നങ്ങൾക്കു സമാധാനപരമായ പ്രതിവിധിയുണ്ടാകുമെന്നു പ്രധാനമന്ത്രി പ്രത്യാശ പ്രകടിപ്പിച്ചു.
മണിപ്പുരിൽ അശാന്തിയുടെയും അക്രമത്തിന്റെയും കാലഘട്ടം ഉണ്ടായിരുന്നെന്നും സ്ത്രീകളുടെ അന്തസ്സിനു നേർക്കുള്ള ആക്രമണങ്ങളുടെ വാർത്തകൾ വന്നിരുന്നെന്നും പറഞ്ഞ അദ്ദേഹം, മണിപ്പുർ ജനത കുറച്ചുകാലമായി സമാധാനം നിലനിർത്തുന്നുണ്ടെന്നും പറഞ്ഞു. സമാധാനപ്രക്രിയ മുന്നോട്ടു കൊണ്ടുപോകണമെന്നും അദ്ദേഹം ആവശ്യപ്പെട്ടു. “പ്രശ്നങ്ങൾ പരിഹരിക്കാൻ കേന്ദ്ര-സംസ്ഥാന ഗവണ്മെന്റുകൾ കൂട്ടായി പ്രവർത്തിക്കുന്നുണ്ട്. അതു തുടരുകതന്നെ ചെയ്യും”- അദ്ദേഹം പറഞ്ഞു.
പ്രധാനമന്ത്രിയുടെ ഓഫീസ്
ഇന്ത്യയുടെ സ്വാതന്ത്ര്യത്തിന്റെ 75-ാം വർഷത്തിൽ 750 ബില്യൺ ഡോളറിന്റെ കയറ്റുമതി നേടിയതിന് ഇന്ത്യൻ ജനതയെ പ്രധാനമന്ത്രി അഭിനന്ദിച്ചു
ഇന്ത്യയുടെ സ്വാതന്ത്ര്യത്തിന്റെ 75-ാം വർഷത്തിൽ 750 ബില്യൺ ഡോളറിന്റെ കയറ്റുമതി നേടിയതിന് ഇന്ത്യൻ ജനതയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
സ്വാതന്ത്ര്യത്തിന്റെ 75-ാം വർഷത്തിൽ 750 ബില്യൺ ഡോളറിന്റെ കയറ്റുമതി നേടിയതിന്റെ നേട്ടത്തെക്കുറിച്ച് അറിയിച്ചുകൊണ്ട് കേന്ദ്ര വാണിജ്യ വ്യവസായ മന്ത്രി ശ്രീ പീയൂഷ് ഗോയലിന്റെ ട്വീറ്റ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു :
“ഈ നേട്ടത്തിന് ഇന്ത്യയിലെ ജനങ്ങൾക്ക് അഭിനന്ദനങ്ങൾ.
ഇതാണ് വരും കാലങ്ങളിൽ ഇന്ത്യയെ സ്വയംപര്യാപ്തമാക്കുന്നത് ആക്കുന്നത്."
പ്രധാനമന്ത്രിയുടെ ഓഫീസ്
സഫ്രാൻ ഗ്രൂപ്പ് ചെയർമാൻ റോസ് മക്കിന്നസ് പ്രധാനമന്ത്രിയെ സന്ദർശിച്ചു
സഫ്രാൻ ഗ്രൂപ്പ് ചെയർമാൻ റോസ് മക്കിന്നസ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു .
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“ഇന്നലെ, സഫ്രാൻ ഗ്രൂപ്പ് ചെയർമാൻ റോസ് മക്കിന്നസ് പ്രധാനമന്ത്രി നരേന്ദ്ര മോദിയെ സന്ദർശിച്ചു. അതിവേഗം വളരുന്ന ഇന്ത്യൻ വ്യോമയാന വിപണി ഈ മേഖലയിൽ പ്രവർത്തിക്കുന്ന കമ്പനികൾക്ക് വലിയ സാധ്യതകൾ നൽകുന്നു. പ്രതിരോധത്തിലും ബഹിരാകാശത്തും സഫ്രാനുമായുള്ള സാങ്കേതിക പങ്കാളിത്തത്തെക്കുറിച്ചും അവർ ചർച്ച ചെയ്തു.
-ND-
(
പ്രധാനമന്ത്രിയുടെ ഓഫീസ്
ഫ്രാന്സ് പ്രസിഡന്റുമായി പ്രധാനമന്ത്രി നടത്തിയ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2022 മെയ് 4ന് കോപ്പന്ഹേഗനില് നടന്ന രണ്ടാമത് ഇന്ത്യ-നോര്ഡിക് ഉച്ചകോടിയില് പങ്കെടുത്തുമടങ്ങുംവഴി ഫ്രാന്സില് ഔദ്യോഗിക സന്ദര്ശനം നടത്തി.
ഫ്രാന്സ് പ്രസിഡന്റ് ഇമ്മാനുവല് മാക്രോണുമായി പാരീസില് പ്രധാനമന്ത്രി വണ്-ഓണ്-വണ്, പ്രതിനിധിതല ചര്ച്ചനടത്തി. പ്രതിരോധം, ബഹിരാകാശം, നീല സമ്പദ്വ്യവസ്ഥ, സിവില് ന്യൂക്ലിയര്, ജനങ്ങള് തമ്മിലുള്ള ബന്ധം തുടങ്ങിയ മേഖലകളിലെ സഹകരണം ഉള്പ്പെടെ മുഴുവന് ഉഭയകക്ഷി വിഷയങ്ങളിലും ഇരുനേതാക്കളും ചര്ച്ചനടത്തി.
. ഇരുനേതാക്കളും പ്രാദേശികവും ആഗോളവുമായ സുരക്ഷാകാര്യങ്ങള് വിലയിരുത്തി. ഇന്ത്യ-ഫ്രാന്സ് നയപങ്കാളിത്തത്തിലൂടെ ആഗോളനന്മയ്ക്കു കരുത്തുപകരുന്നതിനായി ഒന്നിച്ചു പ്രവര്ത്തിക്കാനുള്ള വഴികള് നേതാക്കള് ചര്ച്ചചെയ്തു. പ്രധാനമന്ത്രിയുടെ ഫ്രാന്സ് സന്ദര്ശനം ഇരുരാജ്യങ്ങളും തമ്മിലുള്ളതു മാത്രമല്ല, ഇരുനേതാക്കളും തമ്മിലുള്ള കരുത്തുറ്റ സൗഹൃദവും പ്രകടമാക്കി.
. ഏറ്റവും അടുത്ത അവസരത്തില് ഇന്ത്യ സന്ദര്ശിക്കാന് പ്രസിഡന്റ് മാക്രോണിനെ പ്രധാനമന്ത്രി ക്ഷണിച്ചു.
ചര്ച്ചകള്ക്കുശേഷം നേതാക്കള് സംയുക്തപ്രസ്താവന പുറപ്പെടുവിച്ചു.
-ND-
(
പ്രധാനമന്ത്രിയുടെ ഓഫീസ്
മോദി ഗവണ്മെന്റിന്റെ 9 വർഷത്തെ കുറിച്ചുള്ള പൗരന്മാരുടെ ട്വീറ്റുകൾ പ്രധാനമന്ത്രി പങ്കുവെച്ചു
2014 മുതൽ ഗവൺമെന്റിനെ അഭിനന്ദിച്ച കാര്യങ്ങൾ എടുത്തുകാണിച്ചുകൊണ്ട് മോദി ഗവണ്മെന്റിന്റെ 9 വർഷത്തെ കുറിച്ച് പൗരന്മാർ നടത്തിയ ട്വീറ്റുകൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു :
“രാവിലെ മുതൽ, മോദി ഗവൺമെന്റിന്റെ 9 വർഷത്തെ നിരവധി ട്വീറ്റുകൾ ഞാൻ കാണുന്നു, അതിൽ ആളുകൾ 2014 മുതൽ നമ്മുടെ ഗവണ്മെന്റിനെ ക്കുറിച്ച് അവർ അഭിനന്ദിച്ച കാര്യങ്ങൾ എടുത്തുകാണിക്കുന്നു. അത്തരം വാത്സല്യം ലഭിക്കുന്നത് എല്ലായ്പ്പോഴും വിനയാന്വിതമാക്കുന്നു , മാത്രമല്ല ഇത് ജനങ്ങൾക്കായി കൂടുതൽ കഠിനാധ്വാനം ചെയ്യാനുള്ള ശക്തിയും നൽകുന്നു. ."
Sharing tweets by citizens, the Prime Minister said:
“We have covered much ground in the last 9 years and we want to do even more in the times to come so that we can build a strong and prosperous India in the Amrit Kaal.”
“Our accomplishments have been possible because the people of India have elected a stable government which has been able to deliver on key promises. This unparalleled support is a source of great strength.”
“The NDA Government has made numerous efforts to transform lives and add momentum to India’s development journey.”
“You have highlighted key infrastructure and ‘Ease of Living’ projects which have been very impactful at the grassroots level.”
“I am truly humbled to have got the opportunity to fulfil the aspirations of 140 crore Indians.”
പ്രധാനമന്ത്രിയുടെ ഓഫീസ്
പിഎൻജിആർബി ഏകീകൃത താരിഫ് നടപ്പിലാക്കുന്നു - പ്രകൃതി വാതക മേഖലയിൽ ഏറെ പ്രതീക്ഷയോടെ കാത്തിരിക്കുന്ന പരിഷ്കാരം
ഊർജ, പ്രകൃതി വാതക മേഖലയിലെ ശ്രദ്ധേയമായ പരിഷ്കാരമാണിതെന്ന് പ്രധാനമന്ത്രി പറഞ്ഞു
പെട്രോളിയം ആൻഡ് നാച്ചുറൽ ഗ്യാസ് റെഗുലേറ്ററി ബോർഡ് ഏകീകൃത താരിഫ് നടപ്പാക്കൽ അവതരിപ്പിച്ചു - പ്രകൃതി വാതക മേഖലയിൽ ഏറെ പ്രതീക്ഷയോടെ കാത്തിരിക്കുന്ന പരിഷ്കാരം.
ഊർജ, പ്രകൃതി വാതക മേഖലയിലെ ശ്രദ്ധേയമായ പരിഷ്കാരമാണിതെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
രാജ്യത്തിന്റെ എല്ലാ മേഖലകളുടെയും സാമ്പത്തിക വികസനത്തിന്റെ ലക്ഷ്യത്തിന് അനുസൃതമായി, പ്രകൃതിവാതക മേഖലയിൽ ഏറെ പ്രതീക്ഷയോടെ കാത്തിരിക്കുന്ന ഏകീകൃത താരിഫ് നടപ്പിലാക്കാൻ പിഎൻജിആർബി അവതരിപ്പിക്കുന്നുവെന്ന് കേന്ദ്ര പെട്രോളിയം പ്രകൃതി വാതക മന്ത്രി ശ്രീ ഹർദീപ് സിംഗ് പുരി ട്വീറ്റ് ത്രെഡിൽ അറിയിച്ചു.
ഈ താരിഫ് സംവിധാനം ഇന്ത്യയെ ‘ഒരു രാജ്യം ഒരു ഗ്രിഡ് ഒരു താരിഫ്’ മാതൃക കൈവരിക്കാൻ സഹായിക്കുമെന്നും വിദൂര പ്രദേശങ്ങളിലെ ഗ്യാസ് വിപണികളെ മുന്നോട്ട് നയിക്കുമെന്നും ശ്രീ പുരി അറിയിച്ചു.
കേന്ദ്രമന്ത്രിയുടെ ട്വീറ്റ് ത്രെഡുകൾക്ക് മറുപടിയായി പ്രധാനമന്ത്രി ട്വീറ്റ് ചെയ്തു;
"ഊർജ്ജ, പ്രകൃതി വാതക മേഖലയിൽ ശ്രദ്ധേയമായ പരിഷ്കാരം."
Noteworthy reform in the energy and natural gas sector. https://t.co/PqFwNg5tdX
— Narendra Modi  March 31, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 44.61 കോടി പിന്നിട്ടു
24 മണിക്കൂറിനിടെ നൽകിയത് 40 ലക്ഷത്തിലേറെ ഡോസ് വാക്സിൻ
രോഗമുക്തി നിരക്ക് 97.39 ശതമാനം
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 43,654 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 3,99,436; ചികിത്സയിലുള്ളത് ആകെ രോഗബാധിതരുടെ 1.27%
പ്രതിദിന രോഗസ്ഥിരീകരണ നിരക്ക്  തുടർച്ചയായി 51-ാം ദിവസവും 5 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 44.61 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 53,73,439 സെഷനുകളിലൂടെ ആകെ 44,61,56,659 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 40,02,358 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,02,93,723
രണ്ടാം ഡോസ് 77,53,002
മുന്നണിപ്പോരാളികൾ
ഒന്നാം ഡോസ് 1,79,07,362
രണ്ടാം ഡോസ് 1,10,20,080
18-44 പ്രായപരിധിയിലുള്ളവർ
ഒന്നാം ഡോസ് 14,44,83,609
രണ്ടാം ഡോസ് 68,86,188
45-59 പ്രായപരിധിയിലുള്ളവർ
ഒന്നാം ഡോസ് 10,25,21,263
രണ്ടാം ഡോസ് 3,62,42,655
60നുമേൽ പ്രായമുള്ളവർ
ഒന്നാം ഡോസ് 7,41,18,104
രണ്ടാം ഡോസ് 3,49,30,673
ആകെ 44,61,56,659
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,06,63,147 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 41,678 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.39%.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 43,654 പേർക്കാണ്.
തുടർച്ചയായ 31-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്ര ത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,99,436 പേരാണ്. ഇത് രാജ്യത്തെ ആകെ രോഗബാധിതരുടെ 1.27% മാത്രമാണ്.
രാജ്യത്തെ പരിശോധനാശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,36,857 പരിശോധനകൾ നടത്തി. ആകെ 46 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.36 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.51 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 51-ാം ദിവസവും 5 ശതമാനത്തിൽ താഴെ തുടരുന്നു.
മന്ത്രിസഭ
പുതിയ എന്.ഐ.റ്റി.കള്ക്ക് സ്ഥിരം ക്യാമ്പസുകള് നിര്മ്മിക്കുന്നതിനുള്ള പുതുക്കിയ മതിപ്പ് ചെലവിന് മന്ത്രിസഭയുടെ അംഗീകാരം
രാജ്യത്തെ പുതിയ നാഷണല് ഇന്സ്റ്റിറ്റ്യൂട്ട് ഓഫ് ടെക്നോളജികള്ക്ക്  സ്ഥിരം ക്യാമ്പസ് നിര്മ്മിക്കുന്നതിന് 2021-22 കാലയളവില് മൊത്തം 4371.90 കോടി രൂപ മതിപ്പ് ചെലവായി അംഗീകരിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം തീരുമാനിച്ചു.
2009 ല് സ്ഥാപിച്ച ഈ എന്.ഐ.റ്റി. കള് 2010-11 അദ്ധ്യയന വര്ഷം മുതല് വളരെ പരിമിതമായ സ്ഥലവും, അടിസ്ഥാന സൗകര്യങ്ങളുമുള്ള തങ്ങളുടെ താല്ക്കാലിക ക്യാമ്പസുകളില് പ്രവര്ത്തിച്ച് വരികയാണ്.നിര്മ്മാണത്തിന് ആവശ്യമായ സ്ഥലം നിര്ണ്ണയിക്കാന് വൈകിയതും, നിര്മ്മാണ ജോലികള്ക്കായി യഥാര്ത്ഥ ആവശ്യങ്ങളെക്കാള് വളരെ താഴെയുള്ള ചെലവ് അംഗീകരിച്ചതും സ്ഥിരം ക്യാമ്പസുകളിലെ നിര്മ്മാണം വൈകാന് ഇടയാക്കി.
പുതുക്കിയ മതിപ്പ് ചെലുകള്ക്ക് അംഗീകാരം ലഭിച്ചതോടെ 2022 മാര്ച്ച് 31 മുതല് ഈ എന്.ഐ.റ്റി. കള് അതാത് സ്ഥിരം ക്യാമ്പസുകളില് നിന്ന് പൂര്ണ്ണതോതില് പ്രവര്ത്തിക്കുന്നു. ഈ ക്യാമ്പസുകളില് മൊത്തം 6320 വിദ്യാര്ത്ഥികളാണ് ഉള്ളത്.
എഞ്ചിനീയറിംഗ്, സാങ്കേതികവിദ്യാ രംഗങ്ങളില് ദേശീയ പ്രാധാന്യമുള്ള, രാജ്യത്തെ ഏറ്റവും മികച്ച അദ്ധ്യാപന സ്ഥാപനങ്ങളില്പ്പെട്ടവയാണ് എന്.ഐ.റ്റി. കള്.ഉയര്ന്ന ഗുണനിലവാരമുള്ള സാങ്കേതിക വിദ്യാഭ്യാസത്തിലൂടെ അവ സവിശേഷമായ തങ്ങളുടെ സാന്നിദ്ധ്യം അറിയിച്ചിട്ടുമുണ്ട്.രാജ്യമൊട്ടാകെ തൊഴിലവസരങ്ങള്ക്കും, സംരംഭകത്വത്തിനും ആക്കമേകുന്ന ഉയര്ന്ന ഗുണനിലവാരത്തിലുള്ള സാങ്കേതിക മനുഷ്യ വിഭവ ശേഷിയെ ഉല്പ്പാദിപ്പിക്കുന്നതില് ഈ ഇന്സ്റ്റിറ്റ്യൂട്ടുകള് പ്രാപ്തരാണ്.
(ND MRD
ആഭ്യന്തരകാര്യ മന്ത്രാലയം
നാവികസേനാ ദിനത്തോടനുബന്ധിച്ച് കേന്ദ്ര ആഭ്യന്തരമന്ത്രി ശ്രീ അമിത് ഷാ ഇന്ത്യൻ നാവികസേനയെ അഭിവാദ്യം ചെയ്തു
നാവികസേനാ ദിനത്തോടനുബന്ധിച്ച് കേന്ദ്ര ആഭ്യന്തരമന്ത്രി ശ്രീ അമിത് ഷാ ഇന്ത്യൻ നാവികസേനയെ അഭിവാദ്യം ചെയ്തു. നാവികസേനാ ദിനത്തിൽ ഇന്ത്യൻ നാവികസേനയിലെ നമ്മുടെ ധീരരായ എല്ലാ ഉദ്യോഗസ്ഥർക്കും അവരുടെ കുടുംബങ്ങൾക്കും ആശംസകൾ നേരുന്നതായി ട്വീറ്റിൽ അദ്ദേഹം പറഞ്ഞു. ‘‘നമ്മുടെ സമുദ്ര അതിർത്തികൾ സംരക്ഷിക്കുന്നതിലും ദുരന്തസമയത്ത് രാജ്യത്തെ സേവിക്കുന്നതിലുമുള്ള അചഞ്ചലമായ പ്രതിബദ്ധതയ്ക്ക് നമ്മുടെ ശക്തമായ സമുദ്രശക്തിയെ ചൊല്ലി ഇന്ത്യ അഭിമാനിക്കുന്നു, ’’ അദ്ദേഹം ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ഈ മാസത്തെ മൻ കി ബാത്തിന്റെ ആശയങ്ങൾക്കും നിർദ്ദേശങ്ങൾക്കും പ്രധാനമന്ത്രി പൗരന്മാരെ ക്ഷണിച്ചു
പ്രധാനമന്ത്രി ശ്രീ നരേന്ദ്ര മോദി 2022 മാർച്ച് 27-ലെ മൻ കി ബാത്തിന്റെ ആശയങ്ങൾക്കും നിർദ്ദേശങ്ങൾക്കും വേണ്ടി പൗരന്മാരെ ക്ഷണിച്ചു.
"ഈ മാസത്തെ മൻ കി ബാത്ത് പരിപാടി ഈ മാസം 27-ന് നടക്കും. എല്ലായ്പ്പോഴും പോലെ, പരിപാടിക്കായുള്ള നിങ്ങളുടെ ആശയങ്ങളും നിർദ്ദേശങ്ങളും ലഭിക്കുമെന്ന് ഞാൻ പ്രതീക്ഷിക്കുന്നു. അവ MyGov, NaMo ആപ്പിൽ പങ്കിടുക അല്ലെങ്കിൽ 1800-11-7800 ഡയൽ ചെയ്ത് നിങ്ങളുടെ സന്ദേശം റെക്കോർഡുചെയ്യുക."
പ്രധാനമന്ത്രിയുടെ ഓഫീസ്
സംസ്കൃത വ്യാകരണ പണ്ഡിതൻ പ്രൊഫ.ഭഗീരഥ പ്രസാദ് ത്രിപാഠിയുടെ വിയോഗത്തിൽ പ്രധാനമന്ത്രി അനുശോചിച്ചു
സംസ്കൃത വ്യാകരണ പണ്ഡിതനും , വാഗീശ ശാസ്ത്രി എന്നറിയപ്പെടുന്ന പ്രൊഫ.ഭഗീരഥ് പ്രസാദ് ത്രിപാഠിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
" 'വാഗീശ ശാസ്ത്രി' എന്നറിയപ്പെടുന്ന പ്രൊഫസർ ഭഗീരഥ പ്രസാദ് ത്രിപാഠിആധുനിക ശാസ്ത്രീയ രീതികൾ ഉപയോഗിച്ച് യുവാക്കൾക്കിടയിൽ സംസ്കൃതത്തെ കൂടുതൽ ജനപ്രിയമാക്കുന്നതിൽ വിലമതിക്കാനാകാത്ത സംഭാവനകൾ നൽകി. അങ്ങേയറ്റം വിജ്ഞാനിയായിരുന്ന അദ്ദേഹം നന്നായി വായിക്കുകയും ചെയ്തിരുന്നു . അദ്ദേഹത്തിന്റെ വിയോഗത്തിൽ വേദനിക്കുന്നു . അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം രേഖപ്പെടുത്തുന്നു. ഓം ശാന്തി."
സ്ഥിതിവിവര, പദ്ധതി നിര്വഹണ മന്ത്രാലയം
"സ്റ്റാറ്റിസ്റ്റിക്സ് ദിനം" 2023 ജൂൺ 29-ന് ആഘോഷിക്കും
ന്യൂ ഡൽഹി: ജൂൺ 28, 2023
സ്ഥിതിവിവരക്കണക്ക്, സാമ്പത്തിക ആസൂത്രണം എന്നീ മേഖലകളിൽ പ്രൊഫസർ  പ്രശാന്ത ചന്ദ്ര മഹലനോബിസ് നൽകിയ ശ്രദ്ധേയമായ സംഭാവനകളെ മാനിച്ച്, ഇന്ത്യാ ഗവൺമെന്റ് എല്ലാ വർഷവും ജൂൺ 29ന്, അദ്ദേഹത്തിന്റെ ജന്മവാർഷികത്തോടനുബന്ധിച്ച്, "സ്റ്റാറ്റിസ്റ്റിക്സ് ദിനം" ആചരിക്കുന്നു. സാമൂഹിക-സാമ്പത്തിക ആസൂത്രണത്തിലും നയ രൂപീകരണത്തിലും സ്ഥിതിവിവരക്കണക്കുകളുടെ പങ്കിനെയും പ്രാധാന്യത്തെയും കുറിച്ച് പ്രൊഫസർ മഹലനോബിസിൽ നിന്ന് പ്രചോദനം ഉൾക്കൊണ്ട്, പൊതുജനങ്ങളിൽ, പ്രത്യേകിച്ച് യുവതലമുറയിൽ, അവബോധം സൃഷ്ടിക്കുക എന്നതാണ് ഈ ദിനത്തിന്റെ ലക്ഷ്യം.
2023 ലെ സ്റ്റാറ്റിസ്റ്റിക്സ് ദിനത്തിന്റെ പ്രധാന പരിപാടി ന്യൂ ഡൽഹിയിലെ സ്കോപ്പ് കൺവെൻഷൻ സെന്ററിൽ സംഘടിപ്പിക്കുന്നു. കേന്ദ്ര സ്റ്റാറ്റിസ്റ്റിക്സ് & പ്രോഗ്രാം ഇംപ്ലിമെന്റേഷൻ, ആസൂത്രണ, കോർപ്പറേറ്റ് കാര്യ മന്ത്രാലയങ്ങളുടെ സഹമന്ത്രി ശ്രീ റാവു ഇന്ദർജിത് സിംഗ് ആണ് പരിപാടിയുടെ മുഖ്യാതിഥി.
ദേശീയ സ്റ്റാറ്റിസ്റ്റിക്കൽ കമ്മീഷൻ  ചെയർമാൻ പ്രൊഫ് രാജീവ ലക്ഷ്മൺ കരണ്ടികർ; ഇന്ത്യയുടെ ചീഫ് സ്റ്റാറ്റിസ്റ്റിഷ്യൻ & സെക്രട്ടറി, MoSPI, പ്രൊഫ. ഡോ. ജി. പി. സാമന്ത; മറ്റ് വിശിഷ്ട വ്യക്തികളും ചടങ്ങിൽ പങ്കെടുക്കുന്നവരെ അഭിസംബോധന ചെയ്യും. കേന്ദ്ര മന്ത്രാലയങ്ങളിലെ / വകുപ്പുകളിലെ മുതിർന്ന ഉദ്യോഗസ്ഥരും പരിപാടിയിൽ പങ്കെടുക്കും. സംസ്ഥാനങ്ങൾ / കേന്ദ്ര ഭരണ പ്രദേശങ്ങൾ, അന്താരാഷ്ട്ര സംഘടനകൾ എന്നിവയുടെ പ്രതിനിധികളും പങ്കെടുക്കും.
എല്ലാ വർഷവും, സമകാലിക ദേശീയ പ്രാധാന്യമുള്ള പ്രമേയവുമായി സ്റ്റാറ്റിസ്റ്റിക്സ് ദിനം ആഘോഷിക്കുന്നു. 2023 ലെ പ്രമേയം "സുസ്ഥിര വികസന ലക്ഷ്യങ്ങൾ നിരീക്ഷിക്കുന്നതിനുള്ള ദേശീയ സൂചിക ചട്ടക്കൂടുമായി സംസ്ഥാന സൂചിക ചട്ടക്കൂടിന്റെ സംയോജനം" എന്നതാണ്.
സാങ്കേതിക സെഷനിൽ, മന്ത്രാലയത്തിലെ ഉദ്യോഗസ്ഥർ വിഷയത്തെക്കുറിച്ച് ഒരു ഹ്രസ്വ അവതരണം നടത്തും. തുടർന്ന് വിദഗ്ധരും അഭിസംബോധന ചെയ്യും.
MoSPI സംഘടിപ്പിച്ച ബിരുദാനന്തര ബിരുദ വിദ്യാർത്ഥികൾക്കായി 'ഓൺ ദി സ്പോട്ട് എസ്സേ റൈറ്റിംഗ് മത്സരം, 2023'ഇൻറ്റെ വിജയികളെയും ചടങ്ങിൽ അനുമോദിക്കും.
വാണിജ്യ വ്യവസായ മന്ത്രാലയം
വ്യാപാരവും നിക്ഷേപവും സംബന്ധിച്ച ആറാമത് ഇന്ത്യ-കാനഡ മന്ത്രിതല സംഭാഷണം സമാപിച്ചു
ന്യൂ ഡൽഹി: മെയ് 10, 2023
ഇന്ത്യാ ഗവൺമെന്റിന്റെ വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ, കാനഡ ഗവൺമെന്റിന്റെ അന്താരാഷ്ട്ര വ്യാപാര-കയറ്റുമതി പ്രോത്സാഹന-ചെറുകിട ബിസിനസ്-സാമ്പത്തിക വികസന മന്ത്രി മേരി എൻജി എന്നിവർ ചേർന്ന് വ്യാപാരവും നിക്ഷേപവും സംബന്ധിച്ച ആറാമത് ഇന്ത്യ-കാനഡ മന്ത്രിതല സംഭാഷണത്തിന്  നേതൃത്വം നൽകി. 2023 മെയ് 8-ന് ഒട്ടാവയിൽ ആണ് ചർച്ചകൾ നടന്നത്. കാനഡയും ഇന്ത്യയും തമ്മിലുള്ള വ്യാപാര-സാമ്പത്തിക ബന്ധത്തിന്റെ സുദൃഢമായ അടിത്തറ മന്ത്രിമാർ ഊന്നിപ്പറഞ്ഞു. ഉഭയകക്ഷി ബന്ധവും സാമ്പത്തിക പങ്കാളിത്തവും ആഴത്തിലാക്കാനുള്ള സുപ്രധാന അവസരത്തെ തിരിച്ചറിഞ്ഞു.
ഇന്ത്യ-കാനഡ ഉഭയകക്ഷി ചരക്ക് വ്യാപാരം 2022ൽ ഏകദേശം 8.2 ബില്യൺ യുഎസ് ഡോളറിലെത്തി, 2021 നെ അപേക്ഷിച്ച് 25% വളർച്ച രേഖപ്പെടുത്തി. ഉഭയകക്ഷി ബന്ധം മെച്ചപ്പെടുത്തുന്നതിൽ സേവന മേഖലയുടെ സംഭാവനയും മന്ത്രിമാർ അടിവരയിടുകയും ഉഭയകക്ഷി സേവന വ്യാപാരം വർദ്ധിപ്പിക്കുന്നതിനുള്ള സുപ്രധാന സാധ്യതകൾ ശ്രദ്ധിക്കുകയും ചെയ്തു. സേവന വ്യാപാരം 2022 ൽ ഏകദേശം 6.6 ബില്യൺ യുഎസ് ഡോളറായിരുന്നു.
അടിസ്ഥാന സൗകര്യ വികസനം, നിർണായക ധാതുക്കൾ, വൈദ്യുത വാഹനങ്ങളും ബാറ്ററികളും, പുനരുപയോഗ ഊർജം/ഹൈഡ്രജൻ, AI തുടങ്ങിയ മേഖലകളിൽ സഹകരണം വർധിപ്പിക്കുന്നതിന് മന്ത്രിമാർ ഊന്നൽ നൽകി.
ഇതുവരെ നടന്ന ഏഴ് ഘട്ട ചർച്ചകളിൽ ഇന്ത്യ-കാനഡ സ്വതന്ത്ര വ്യാപാര കരാറിൽ കൈവരിച്ച പുരോഗതി മന്ത്രിമാർ അവലോകനം ചെയ്തു. സാധനങ്ങൾ, സേവനങ്ങൾ, നിക്ഷേപം, ഉത്ഭവ നിയമങ്ങൾ, സാനിറ്ററി-ഫൈറ്റോസാനിറ്ററി നടപടികൾ, വ്യാപാരത്തിനുള്ള സാങ്കേതിക തടസ്സങ്ങൾ, തർക്ക പരിഹാരങ്ങൾ എന്നിവയിലെ ഉയർന്ന തലത്തിലുള്ള പ്രതിബദ്ധതകൾ EPTA ഉൾക്കൊള്ളുമെന്ന് മന്ത്രിമാർ വീണ്ടും ഉറപ്പിച്ചു.
പ്രധാന തീരുമാനങ്ങൾ:
2023 ലെ ശരത്കാലത്തിൽ ഒരു ധാരണാപത്രത്തിലൂടെ സമീപഭാവിയിൽ തന്നെ ഇരു കക്ഷികളും തമ്മിലുള്ള ഏകോപിത നിക്ഷേപ പ്രോത്സാഹനം, വിവര കൈമാറ്റം, പരസ്പര പിന്തുണ തുടങ്ങിയ നടപടികളിലൂടെ മെച്ചപ്പെടുത്തിയ സഹകരണം ഉറപ്പാക്കാൻ ഇരുപക്ഷവും സമ്മതിച്ചു.
നിർണായകമായ ധാതു വിതരണ ശൃംഖലയുടെ ദൃഢത പ്രോത്സാഹിപ്പിക്കുന്നതിന് G20 ഏകോപനത്തിന്റെ പ്രാധാന്യത്തെക്കുറിച്ച് മന്ത്രിമാർ യോജിച്ചു.
കാനഡ-ഇന്ത്യ സിഇഒ ഫോറം പുതിയ മുൻഗണനകളോടെ പുനരാരംഭിക്കാൻ ഇരു മന്ത്രിമാരും തീരുമാനിച്ചു.
കൂടുതൽ വ്യാപാര, നിക്ഷേപ ബന്ധങ്ങൾക്കായി 2023 ഒക്ടോബറിൽ ഇന്ത്യയിലേക്ക് ഒരു ടീം കാനഡ ട്രേഡ് മിഷനെ നയിക്കുമെന്ന് മന്ത്രി മേരി എൻജി പ്രഖ്യാപിച്ചു.
ഇരു രാജ്യങ്ങൾക്കുമിടയിൽ പ്രൊഫഷണലുകളുടെയും വിദഗ്ധ തൊഴിലാളികളുടെയും വിദ്യാർത്ഥികളുടെയും ബിസിനസ്സ് യാത്രക്കാരുടെയും ഗണ്യമായ സഞ്ചാരവും ഉഭയകക്ഷി സാമ്പത്തിക പങ്കാളിത്തം മെച്ചപ്പെടുത്തുന്നതിനുള്ള മഹത്തായ സംഭാവനയും മന്ത്രിമാർ ചൂണ്ടിക്കാട്ടി. കുടിയേറ്റവും ചലനാത്മകതയും സംബന്ധിച്ഛ് കൂടുതൽ ചർച്ചകൾ ആവശ്യമാണെന്ന് ഇരുവരും സമ്മതിച്ചു
ഉഭയകക്ഷി ഇന്നോവേഷൻ ആവാസവ്യവസ്ഥ ശക്തിപ്പെടുത്തുന്നതിനുള്ള കഴിവുകളും നവീകരണ പങ്കാളിത്തവും ചർച്ച ചെയ്യുന്നതിനുള്ള ഉചിതമായ സംവിധാനങ്ങളെക്കുറിച്ച് മന്ത്രിമാർ ചർച്ച ചെയ്തു.
എം.ഡി.ടി.ഐ.ക്ക് കീഴിൽ സ്ഥാപിച്ചിട്ടുള്ള സംവിധാനങ്ങൾക്ക് കീഴിലുള്ള പുരോഗതി അവലോകനം ചെയ്യുന്നതിനായി, ഇരുപക്ഷവും ഒരു വാർഷിക വർക്ക് പ്ലാൻ കൊണ്ടുവരും, അത് പതിവായി അവലോകനം ചെയ്യുകയും ചെയ്യും.
ഇന്ത്യയും കാനഡയും തമ്മിലുള്ള വ്യാപാര-നിക്ഷേപ ബന്ധത്തിന്റെ മുഴുവൻ സാധ്യതകളും പ്രയോജനപ്പെടുത്തുന്നതിന് ബന്ധങ്ങൾ കെട്ടിപ്പടുക്കുന്നതിനും മേഖലകളിലുടനീളമുള്ള സഹകരണം ശക്തിപ്പെടുത്തുന്നതിനും സുസ്ഥിരമായ ആക്കം നൽകുന്നതിന് മന്ത്രിമാർ സമ്മതിച്ചു.
തൊഴില്, ഉദ്യോഗ മന്ത്രാലയം
മുദ്രാ യോജനയിലൂടെ 3.49 കോടി നവ സംരംഭകര്ക്ക് നേട്ടമുണ്ടായി
രാജ്യത്ത് കഴിഞ്ഞ നാല് വര്ഷത്തിനിടെ പ്രധാനമന്ത്രി മുദ്രാ യോജന വഴി 12.27 കോടി പേര്ക്ക് സ്വയം തൊഴില് വായ്പ നല്കിയതായി കേന്ദ്ര തൊഴിലും, ഉദ്യോഗവും  സഹമന്ത്രി ശ്രീ. സന്തോഷ് കുമാര് ഗംഗ്വാര് അറിയിച്ചു. ഇവരില് 3.49 കോടിയോളം പേര് പുതിയ സംരംഭകരാണെന്ന് രാജ്യസഭയില് രേഖാമൂലം നല്കിയ മറുപടിയില് അദ്ദേഹം വ്യക്തമാക്കി.
ഇക്കൊല്ലം ജൂലൈ 21 വരെയുള്ള കണക്ക് പ്രകാരം പ്രധാനമന്ത്രി തൊഴില് പ്രോത്സാഹന പദ്ധതിയുടെ പ്രയോജനം 61.12 ലക്ഷം ഗുണഭോക്താക്കള്ക്ക് ലഭിച്ചു. മഹാത്മാഗാന്ധി ദേശീയ തൊഴിലുറപ്പ് പദ്ധതി വഴി ഇക്കൊല്ലം ഇതുവരെ 82.51 കോടി മനുഷ്യ ദിനങ്ങള് ഉല്പ്പാദിപ്പിച്ചു. പണ്ഡിറ്റ് ദീന് ദയാല് ഉപാദ്ധ്യായ യോജനയ്ക്ക് കീഴില് നടപ്പ് സാമ്പത്തിക വര്ഷം ഇതുവരെ പരിശീലനം നല്കിയവരില് 23753 പേര്ക്ക് തൊഴില് ലഭിച്ചതായും കേന്ദ്ര സഹമന്ത്രി അറിയിച്ചു.
(ND/MRD
പ്രധാനമന്ത്രിയുടെ ഓഫീസ്
സിഖ് ബൗദ്ധിക പ്രമുഖരുമായി പ്രധാനമന്ത്രി കൂടിക്കാഴ്ച നടത്തി
നമ്മുടെ രാജ്യത്തിന്റെ വിശാലവും മനോഹരവുമായ വൈവിധ്യങ്ങൾക്കിടയിൽ നമ്മുടെ ഐക്യത്തിന്റെ ആത്മാവ് കേന്ദ്ര സ്തംഭമായി പ്രവർത്തിക്കുന്നു: പ്രധാനമന്ത്രി
മാതൃഭാഷയിൽ ഉന്നത വിദ്യാഭ്യാസം യാഥാർത്ഥ്യമാക്കുന്നതിന് ഇന്ത്യൻ ഭാഷകളിൽ പ്രൊഫഷണൽ കോഴ്സുകൾ വികസിപ്പിക്കാനുള്ള ശ്രമങ്ങൾ നടക്കുന്നു: പ്രധാനമന്ത്രി
തങ്ങളുമായി അനൗപചാരിക സംഭാഷണത്തിൽ ഏർപ്പെട്ടതിന് പ്രതിനിധികൾ പ്രധാനമന്ത്രിയോട് നന്ദി പറഞ്ഞു
പ്രധാനമന്ത്രി ശ്രീ നരേന്ദ്ര മോദി ഇന്ന് 7 ലോക് കല്യാൺ മാർഗിൽ രാജ്യത്തുടനീളമുള്ള പ്രമുഖ സിഖ് ബൗദ്ധിക ശബ്ദങ്ങളുടെ പ്രതിനിധി സംഘവുമായി കൂടിക്കാഴ്ച നടത്തി.
കർഷക ക്ഷേമം, യുവജന ശാക്തീകരണം, ലഹരിവിമുക്ത സമൂഹം, ദേശീയ വിദ്യാഭ്യാസ നയം, വൈദഗ്ധ്യം, തൊഴിൽ, സാങ്കേതിക വിദ്യ, പഞ്ചാബിന്റെ മൊത്തത്തിലുള്ള വികസന പാത തുടങ്ങിയ വിവിധ വിഷയങ്ങളിൽ പ്രതിനിധി സംഘവുമായി പ്രധാനമന്ത്രി നടത്തിയ സ്വതന്ത്ര ആശയവിനിമയത്തിന് യോഗം സാക്ഷ്യം വഹിച്ചു.
പ്രതിനിധി സംഘത്തെ കണ്ടതിൽ സന്തോഷം പ്രകടിപ്പിച്ചു കൊണ്ട്, ബുദ്ധിജീവികൾ സമൂഹത്തിന്റെ അഭിപ്രായ നിർമ്മാതാക്കളാണെന്ന് പ്രധാനമന്ത്രി പറഞ്ഞു. പൊതുജനങ്ങലുമായി ഇടപെട്ട് അവരെ ബോധവൽക്കരിക്കാനും പൗരന്മാരെ ശരിയായ രീതിയിൽ അറിവുള്ളവരാക്കാൻ പ്രവർത്തിക്കാനും പ്രതിനിധി സംഘത്തിലെ അംഗങ്ങളോട് അദ്ദേഹം അഭ്യർത്ഥിച്ചു, നമ്മുടെ രാജ്യത്തിന്റെ വിശാലവും മനോഹരവുമായ വൈവിധ്യങ്ങൾക്കിടയിൽ കേന്ദ്ര സ്തംഭമായി പ്രവർത്തിക്കുന്ന ഐക്യത്തിന്റെ ആത്മാവിന്റെ പ്രാധാന്യം അദ്ദേഹം ഊന്നിപ്പറഞ്ഞു.
മാതൃഭാഷയിലുള്ള വിദ്യാഭ്യാസത്തിന്റെ പ്രാധാന്യത്തെക്കുറിച്ച് പ്രധാനമന്ത്രി സംസാരിച്ചു. മാതൃഭാഷയിൽ ഉന്നതവിദ്യാഭ്യാസം യാഥാർത്ഥ്യമാകുന്ന തരത്തിൽ ഇന്ത്യൻ ഭാഷകളിൽ പ്രൊഫഷണൽ കോഴ്സുകൾ വികസിപ്പിക്കാനുള്ള ശ്രമങ്ങൾ നടന്നുവരികയാണെന്ന് അദ്ദേഹം പറഞ്ഞു.
ക്ഷണത്തിന് പ്രധാനമന്ത്രിയോട് നന്ദി പറഞ്ഞ പ്രതിനിധി സംഘം, രാജ്യത്തിന്റെ പ്രധാനമന്ത്രി തങ്ങളുമായി ഇത്തരത്തിൽ അനൗപചാരികമായി ഇടപഴകുമെന്ന് ഒരിക്കലും കരുതിയിരുന്നില്ലെന്നും വ്യക്തമാക്കി . സിഖ് സമുദായത്തിന്റെ ഉന്നമനത്തിനായി പ്രധാനമന്ത്രിയുടെ തുടർച്ചയായ നിരവധി നടപടികളെ അവർ അഭിനന്ദിച്ചു.
.. ND..
(